Pangeran Antasari maulah kerja sama jua lawan Kasultanan Kutai Kertanegara malalui dingsanaknya di Tenggarong. Pangeran Antasari manyurati pangiran-pangiran nang lain matan Kutai nang kaya Pangeran Nata Kusuma, Pangiran Anom, wan Kerta. bubuhannya sabarataan adalah mata rantai panyalundupan sanjata api matan Kutai ka Tanah Dusun (Banjar). Tapi, pas Perang Banjar dilanjutakan lawan katurunan Pangeran Antasari, Sultan Kutai Aji Muhammad Sulaiman  kada manjawab baik pamintaan bantuan matan Pangeran Perbatasari. Maka, Pangiran Perbatasari dijulung ka walanda tahun 1885.